
ÕIEND
Narva Linnavalitsuse protokollilise otsuse „Välisvalgustussüsteemi kaasajastamise projekti

omafinantseeringu kinnitamine” juurde

Narva Linnavalitsuse reglemendi (edaspidi Reglement) punkti 4.6. alusel võivad küsimusi Linnavalitsuse istungi päevakorda esitada linnavalitsuse ametite ja osakondade juhatajad. Vastavalt Reglemendi punktile 4.7. on Linnavalitsuse ameti või osakonna esindaja kohustatud ette valmistama Linnavalitsuse protokollilise otsuse eelnõu. Eelnõule lisatakse õiend ja kooskõlastusleht. Reglemendi punkti 4.18.2. alusel on küsimuse elektroonne kooskõlastamine samaväärne kirjaliku kooskõlastamisega. Reglemendi punkti 4.14. alusel tuleb kooskõlastamiseks esitatud materjal viseerida ühe tööpäeva jooksul. Reglemendi punkt 4.15. sätestab nõuded protokollilise otsuse projektile lisatavale õiendile.

Narva Linnavolikogu töökorra (edaspidi Töökord) § 8 lõike 1 punkti 4 alusel on linnavolikogu õigusaktide algatamise õigus linnavalitsusel. Töökorra § 8 lõige 3 sätestab, et eelnõule peab olema lisatud seletuskiri.
Otsuse „Välisvalgustussüsteemi kaasajastamise projekti omafinantseeringu kinnitamine” eelnõu (edaspidi määruse eelnõu) on koostatud Kohaliku omavalitsuse korralduse seaduse § 22 lõike 1 punktide 1 ja 8, Kohaliku omavalitsuse üksuse finantsjuhtimise seaduse § 28 lõigete 2 ja 3 alusel, mille kohaselt volikogu ainupädevusse kuulub linnaeelarve vastuvõtmine ja muutmine ning laenude võtmine.
Otsuse eelnõu väljatöötamisel on lähtutud alljärgnevast:
Majandus- ja Kommunikatsiooniministeeriumi poolt on Majandus- ja kommunikatsiooniministri 07.11.2011.a. käskkirjaga nr. 11-0331 kinnitatud „Tingimused välisvalgustussüsteemide kaasajastamise projektiideede ettevalmistamise korraldamiseks“ alusel välja kuulutatud välisvalgustuse rekonstrueerimise projektiideede vastuvõtmine. Välisvalgustussüsteemide kaasajastamise projektiideede ettevalmistamise eesmärgiks on välja selgitada ja leida rahastamisvõimalused Eesti riigile kuuluvate saastekvootide müügi raames projektidele, mis aitavad vähendada kasvuhoonegaaside emissioone Eestis läbi olemasolevate välisvalgustussüsteemide kaasajastamise.
Projektiidee esitamine annab Narva linnale võimaluse teostada ainult 10% omaosaluse katmisega välisvalgustuse rekonstueerimist, mille täies mahus rahastamine linna poolt on majanduse üldist olukorda ja eelarveliste vahendite piiratust arvestades ebatõenäoline.

